Pieter Lenie Station

Copacabana Field Station, også kalt Pieter J. Lenie Field Station, er en amerikansk sommerstasjon i Antarktis, opprettet i 1985, som ligger på King George Island, ca. to km sørøst for den polske forskningsstasjonen Arctowski. Stasjonen består av tre små bygninger ved foten av Rescuers Hills, nær Llano Point. Den ligger på et spesielt verneområde kalt «Admiralty Bays vestkyst» (ASPA 128).

Stasjonen har fått sitt navn etter Pieter J. Lenie, kaptein på skipet RV «Hero», hovedfartøy for Det amerikanske forskningsprogrammet i Antarktis mellom 1968 og 1985.

Referanser 

Forskningsstasjoner i Antarktis
USA og Antarktis
Artikler i Antarktis-prosjektet